title: Rådets gennemførelsesforordning (EU) 2018/814 af 1. juni 2018 om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea

text:
               4.6.2018

               DA

               Den Europæiske Unions Tidende

               L 137/1

         RÅDETS GENNEMFØRELSESFORORDNING (EU) 2018/814
   af 1. juni 2018
   om gennemførelse af forordning (EU) 2017/1509 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2017/1509 af 30. august 2017 om restriktive foranstaltninger over for Den Demokratiske Folkerepublik Korea og om ophævelse af forordning (EF) nr. 329/2007 (1), særlig artikel 47, stk. 5,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 30. august 2017 forordning (EU) 2017/1509.

               (2)

               Den 23. maj 2018 ændrede De Forenede Nationers Sikkerhedsråds komité, der er nedsat i medfør af De Forenede Nationers Sikkerhedsråds resolution 1718 (2006), opførelsen på listen af en enhed, der er omfattet af restriktive foranstaltninger.

               (3)

               Bilag XIII til forordning (EU) 2017/1509 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag XIII til forordning (EU) 2017/1509 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. juni 2018.

            På Rådets vegne

         E. ZAHARIEVA

            Formand

      (1)  EUT L 224 af 31.8.2017, s. 1.

      BILAG
      I bilag XIII til forordning (EU) 2017/1509 affattes nr. 74 under overskriften »b. Juridiske personer, enheder og organer« således:

                     »74.

                     WEIHAI WORLD-SHIPPING FREIGHT

                     419-201, Tongyi Lu, Huancui Qu, Weihai, Shandong 264200, Kina

                     30.3.2018

                     Operatør og handelsdirektør for fartøjet XIN GUANG HAI, der den 27. oktober 2017 lastede kul ved Taean, DPRK, og forventedes at ankomme den 14. november 2017 i Cam Pha, Vietnam, men som ikke ankom.«


title: Kommissionens gennemførelsesforordning (EU) 2018/895 af 22. juni 2018 om ændring af forordning (EF) nr. 340/2008 om gebyrer og afgifter til Det Europæiske Kemikalieagentur (EØS-relevant tekst.)

text:
               25.6.2018

               DA

               Den Europæiske Unions Tidende

               L 160/1

         KOMMISSIONENS GENNEMFØRELSESFORORDNING (EU) 2018/895
   af 22. juni 2018
   om ændring af forordning (EF) nr. 340/2008 om gebyrer og afgifter til Det Europæiske Kemikalieagentur
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 74, stk. 1, og
   ud fra følgende betragtninger:

               (1)

               I henhold til forordning (EF) nr. 1907/2006 skal strukturen og størrelsen af de gebyrer, der er omhandlet i nævnte forordning, tage hensyn til de opgaver, som skal udføres af Det Europæiske Kemikalieagentur (»agenturet«) og de kompetente myndigheder, og skal fastsættes således, at gebyrindtægterne sammen med andre kilder til agenturets indtægter er tilstrækkelige til at dække omkostningerne ved de tjenester, der leveres.

               (2)

               De erfaringer, der indtil videre er gjort af agenturet og dets Udvalg for Risikovurdering og for Socioøkonomisk Analyse, i vurderingen af ansøgninger om godkendelser har vist, at den mængde arbejde, der er forbundet med en sådan vurdering afhænger af det antal anvendelser, der ansøges om pr. ansøgning, snarere end det antal ansøgere, der i fællesskab har indgivet ansøgningen. Som følge heraf bør det gebyr, der skal betales pr. ansøgning, ikke være afhængig af antallet af ansøgere; der bør ikke opkræves et tillægsgebyr for antallet af ekstra ansøgere. Det samme ræsonnement gælder også ved afgifter for indgivelse af en revurderingsrapport. En tilsvarende ændring af gebyrer og afgifter kunne derfor lette den finansielle byrde for mindre operatører, som f.eks. små og mellemstore virksomheder.

               (3)

               Hvis der indgives en fælles ansøgning om godkendelse, bør gebyrer og afgifter deles af ansøgerne på en retfærdig, gennemsigtig og ikkediskriminerende måde, navnlig med hensyn til små og mellemstore virksomheder. Den eksisterende nedsættelse af gebyrer og afgifter for små og mellemstore virksomheder bør tages i betragtning ved delingen af det samlede beløb for gebyrer og afgifter.

               (4)

               I de tilfælde, hvor virksomheder, der har indgivet en fælles ansøgning om godkendelse, hører til i forskellige størrelseskategorier, for hvilke der gælder forskellige grundgebyrer, bør det være det højeste gebyr, der opkræves.

               (5)

               Efter ændringen af Kommissionens forordning (EF) nr. 340/2008 (2), der blev gennemført i 2015, og i lyset af de opnåede erfaringer med behandling af ansøgninger om godkendelse, er det endvidere hensigtsmæssigt, at gebyrer og afgifter for godkendelse justeres for at afspejle agenturets arbejdsbyrde. Tillægsgebyrer og -afgifter, der er gældende for hver ekstra anvendelse, bør derfor kun være en smule lavere end grundgebyret/-afgiften. Disse tillægsgebyrer eller -afgifter pr. ekstra anvendelse bør derfor forhøjes.

               (6)

               Forordning (EF) nr. 340/2008 bør derfor ændres.

               (7)

               Af hensyn til retssikkerheden bør denne forordning ikke finde anvendelse på ansøgninger, der er indgivet før datoen for denne forordnings ikrafttræden.

               (8)

               Foranstaltningerne i denne forordning er i overensstemmelse med udtalelsen fra det udvalg, der er nedsat ved artikel 133 i forordning (EF) nr. 1907/2006 —

         VEDTAGET DENNE FORORDNING:
   Artikel 1
   I forordning (EF) nr. 340/2008 foretages følgende ændringer:

               1)

               Artikel 8, stk. 2, affattes således:
               »2.   For enhver ansøgning om godkendelse af et stof opkræver agenturet et grundgebyr, jf. bilag VI. Grundgebyret dækker ansøgningen om godkendelse for ét stof og én anvendelse.
               Agenturet opkræver et tillægsgebyr, jf. bilag VI til nærværende forordning, for hver yderligere anvendelse og for hvert yderligere stof, som svarer til definitionen af en gruppe af stoffer som defineret i punkt 1.5 i bilag XI til forordning (EF) nr. 1907/2006, og som indgår i ansøgningen. Hvis mere end én ansøger er part i ansøgningen om godkendelse, opkræves intet tillægsgebyr.
               Hvis ansøgere, der er part i en fælles ansøgning om godkendelse, er af forskellig størrelse, opkræves det højeste af de gebyrer, der gælder for enhver af disse ansøgere, for denne ansøgning.
               Hvis der indgives en fælles ansøgning om godkendelse, skal ansøgerne gøre alt, hvad de kan, for at dele gebyret på en retfærdig, gennemsigtig og ikkediskriminerende måde, navnlig med hensyn til små og mellemstore virksomheder.
               Agenturet udsteder én faktura for grundgebyret og eventuelle tillægsgebyrer.«

               2)

               Artikel 9, stk. 2, affattes således:
               »2.   For indgivelse af en revurderingsrapport opkræver agenturet en basisafgift, jf. bilag VII. Basisafgiften dækker indgivelse af en revurderingsrapport for ét stof og én anvendelse.
               Agenturet opkræver en tillægsafgift, jf. bilag VII til nærværende forordning, for hver yderligere anvendelse og for hvert yderligere stof, som svarer til definitionen af en gruppe af stoffer som defineret i punkt 1.5 i bilag XI til forordning (EF) nr. 1907/2006, og som indgår i revurderingsrapporten. Hvis mere end én ansøger er part i revurderingsrapporten, opkræves ingen tillægsafgift.
               Hvis enheder, der er part i en indgivelse af en fælles revurderingsrapport, er af forskellig størrelse, opkræves den højeste af de afgifter, der gælder for enhver af disse ansøgere, for denne indgivelse.
               Hvis der indgives en fælles revurderingsrapport, skal indehaverne af godkendelsen gøre alt, hvad de kan, for at dele gebyret på en retfærdig, gennemsigtig og ikkediskriminerende måde, navnlig med hensyn til små og mellemstore virksomheder.
               Agenturet udsteder én faktura for basisafgiften og eventuelle tillægsafgifter.«

               3)

               Bilag VI og VII erstattes af teksten i bilaget til nærværende forordning.

         Artikel 2
   Forordning (EF) nr. 340/2008, senest ændret ved Kommissionens gennemførelsesforordning (EU) 2015/864 (3), finder anvendelse på ansøgninger, der er indgivet inden den 15. juli 2018.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. juni 2018.

            På Kommissionens vegne

         Jean-Claude JUNCKER

            Formand

      (1)  EUT L 396 af 30.12.2006, s. 1.

      (2)  Kommissionens forordning (EF) nr. 340/2008 af 16. april 2008 om gebyrer og afgifter til Det Europæiske Kemikalieagentur i henhold til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) (EUT L 107 af 17.4.2008, s. 6), senest ændret ved Kommissionens gennemførelsesforordning (EU) 2015/864 (EUT L 139 af 5.6.2015, s. 1).

      (3)  Kommissionens gennemførelsesforordning (EU) 2015/864 af 4. juni 2015 om ændring af forordning (EF) nr. 340/2008 om gebyrer og afgifter til Det Europæiske Kemikalieagentur i henhold til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) (EUT L 139 af 5.6.2015, s. 1).

      BILAG
      »
            BILAG VI

               Gebyrer for ansøgninger om godkendelse i henhold til artikel 62 i forordning (EF) nr. 1907/2006

               Tabel 1

               Grundgebyrer

                        Grundgebyr

                        54 100  EUR

                        Tillægsgebyr pr. stof

                        10 820  EUR

                        Tillægsgebyr pr. anvendelse

                        48 690  EUR

               Tabel 2

               Nedsatte gebyrer for mellemstore virksomheder

                        Grundgebyr

                        40 575  EUR

                        Tillægsgebyr pr. stof

                        8 115  EUR

                        Tillægsgebyr pr. anvendelse

                        36 518  EUR

               Tabel 3

               Nedsatte gebyrer for små virksomheder

                        Grundgebyr

                        24 345  EUR

                        Tillægsgebyr pr. stof

                        4 869  EUR

                        Tillægsgebyr pr. anvendelse

                        21 911  EUR

               Tabel 4

               Nedsatte gebyrer for mikrovirksomheder

                        Grundgebyr

                        5 410  EUR

                        Tillægsgebyr pr. stof

                        1 082  EUR

                        Tillægsgebyr pr. anvendelse

                        4 869  EUR

            BILAG VII

               Afgifter for revurdering af godkendelser i henhold til artikel 61 i forordning (EF) nr. 1907/2006

               Tabel 1

               Basisafgifter

                        Basisafgift

                        54 100  EUR

                        Tillægsafgift pr. stof

                        10 820  EUR

                        Tillægsafgift pr. anvendelse

                        48 690  EUR

               Tabel 2

               Nedsatte afgifter for mellemstore virksomheder

                        Basisafgift

                        40 575  EUR

                        Tillægsafgift pr. stof

                        8 115  EUR

                        Tillægsafgift pr. anvendelse

                        36 518  EUR

               Tabel 3

               Nedsatte afgifter for små virksomheder

                        Basisafgift

                        24 345  EUR

                        Tillægsafgift pr. stof

                        4 869  EUR

                        Tillægsafgift pr. anvendelse

                        21 911  EUR

               Tabel 4

               Nedsatte afgifter for mikrovirksomheder

                        Basisafgift

                        5 410  EUR

                        Tillægsafgift pr. stof

                        1 082  EUR

                        Tillægsafgift pr. anvendelse

                        4 869  EUR

                  «


title: Rådets gennemførelsesforordning (EU) 2018/899 af 25. juni 2018 om gennemførelse af forordning (EU) 2017/2063 om restriktive foranstaltninger på baggrund af situationen i Venezuela

text:
               25.6.2018

               DA

               Den Europæiske Unions Tidende

               LI 160/5

         RÅDETS GENNEMFØRELSESFORORDNING (EU) 2018/899
   af 25. juni 2018
   om gennemførelse af forordning (EU) 2017/2063 om restriktive foranstaltninger på baggrund af situationen i Venezuela
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2017/2063 af 13. november 2017 om restriktive foranstaltninger på baggrund af situationen i Venezuela (1), særlig artikel 17, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 13. november 2017 forordning (EU) 2017/2063.

               (2)

               Rådet vedtog den 28. maj 2018 konklusioner om Venezuela, hvori det erklærede, at de valg, der blev afholdt i Venezuela den 20. maj 2018, hverken var frie eller retfærdige, og at valgene og resultatet heraf manglede enhver troværdighed, eftersom valgprocessen ikke sikrede de nødvendige garantier for inklusive og demokratiske valg.

               (3)

               Konklusionerne opfordrede til afholdelse af et nyt præsidentvalg i overensstemmelse med internationalt anerkendte demokratiske standarder og Venezuelas forfatningsmæssige orden og i den forbindelse til yderligere målrettede og reversible restriktive foranstaltninger, der ikke skader Venezuelas befolkning.

               (4)

               I betragtning af situationen i Venezuela bør der opføres 11 personer på listen over de fysiske og juridiske personer, enheder og organer, der er omfattet af restriktive foranstaltninger, jf. bilag IV til forordning (EU) 2017/2063.

               (5)

               Bilag IV til forordning (EU) 2017/2063 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag IV til forordning (EU) 2017/2063 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 25. juni 2018.

            På Rådets vegne

         F. MOGHERINI

            Formand

      (1)  EUT L 295 af 14.11.2017, s. 21.

      BILAG
      Følgende personer tilføjes på listen over fysiske og juridiske personer, enheder og organer i bilag IV til forordning (EU) 2017/2063:

                     »Navn

                     Identificerende oplysninger

                     Begrundelse

                     Dato for opførelse

                     8.

                     Tareck Zaidan El-Aissami Maddah

                     Vicepræsident for økonomi og minister for national industri og produktion
                     Fødselsdato: 12. november 1974

                     Vicepræsident for økonomi og minister for national industri og produktion. I sin egenskab af tidligere vicepræsident for Venezuela, der har tilsyn med ledelsen af den bolivariske nationale efterretningstjeneste (SEBIN), er Tareck Maddah ansvarlig for alvorlige krænkelser af menneskerettighederne begået af organisationen, herunder vilkårlig tilbageholdelse, politisk motiverede undersøgelser, umenneskelig og nedværdigende behandling og tortur. Han er også ansvarlig for at støtte og gennemføre politikker og aktiviteter, som undergraver demokratiet og retsstaten, herunder forbuddet mod offentlige demonstrationer, og for at lede præsident Nicolas Maduros »antikup-kommando«, som er gået målrettet efter civilsamfundet og den demokratiske opposition.

                     25.6.2018

                     9.

                     Sergio José Rivero Marcano

                     Generalinspektør for de bolivariske nationale væbnede styrker
                     Fødselsdato: 8. november 1964

                     Øverstbefalende for den bolivariske nationalgarde frem til den 16. januar 2018. Involveret i undertrykkelse af civilsamfundet og den demokratiske opposition i Venezuela og ansvarlig for alvorlige krænkelser af menneskerettighederne begået af den bolivariske nationalgarde under hans kommando, herunder overdreven magtanvendelse og vilkårlig tilbageholdelse og overgreb mod civilsamfundet og medlemmer af oppositionen. Hans handlinger og politikker som øverstbefalende for den bolivariske nationalgarde har undergravet demokratiet og retsstaten i Venezuela, bl.a. har den bolivariske nationalgarde overfaldet medlemmer af den demokratisk valgte nationalforsamling og intimideret journalister, der har rapporteret om svindel i forbindelse med valget til den ulovlige forfatningsgivende forsamling.

                     25.6.2018

                     10.

                     Jesús Rafael Suárez Chourio

                     Øverstbefalende for den bolivariske hær
                     Fødselsdato: 19. juli 1962

                     Øverstbefalende for den venezuelanske bolivariske nationale hær og tidligere chef for Venezuelas Comprehensive Defence Region of the Central Zone (REDI Central). Ansvarlig for krænkelser af menneskerettighederne under hans kommando, herunder overdreven magtanvendelse og mishandling af fanger. Er gået målrettet efter den demokratiske opposition og har støttet brug af militærdomstole til at stille civile demonstranter for retten.

                     25.6.2018

                     11.

                     Iván Hernández Dala

                     Chef for generaldirektoratet for militær kontraefterretning
                     Fødselsdato: 18. maj 1966

                     Chef for generaldirektoratet for militær kontraefterretning siden januar 2014 og chef for præsidentgarden siden september 2015. Som chef for generaldirektoratet for militær kontraefterretning er Iván Hernández Dala ansvarlig for alvorlige krænkelser af menneskerettighederne og undertrykkelse af civilsamfundet og den demokratiske opposition begået af medlemmer af generaldirektoratet under hans kommando, herunder overdreven magtanvendelse og mishandling af fanger.

                     25.6.2018

                     12.

                     Delcy Eloina Rodríguez Gómez

                     Vicepræsident for Den Bolivariske Republik Venezuela
                     Fødselsdato: 18. maj 1969

                     Vicepræsident for Venezuela, tidligere præsident for den ulovlige forfatningsgivende forsamling og tidligere medlem af præsidentens kommission for den ulovlige nationale forfatningsgivende forsamling. Hendes handlinger i præsidentens kommission og derefter som præsident for den nationale forfatningsgivende forsamling har undergravet demokratiet og retsstaten i Venezuela, herunder ved at tilrane sig nationalforsamlingens beføjelser og bruge dem til at gå målrettet efter oppositionen og forhindre dem i at deltage i den politiske proces.

                     25.6.2018

                     13.

                     Elías José Jaua Milano

                     Uddannelsesminister
                     Fødselsdato: 16. december 1969

                     Uddannelsesminister. Tidligere præsident for præsidentens kommission til etablering af den ulovlige nationale forfatningsgivende forsamling. Ansvarlig for at undergrave demokratiet og retsstatsprincippet i Venezuela gennem sin ledende rolle i etableringen af den ulovlige forfatningsgivende forsamling.

                     25.6.2018

                     14.

                     Sandra Oblitas Ruzza

                     Vicepræsident for det nationale valgråd
                     Fødselsdato: 7. juni 1969

                     Vicepræsident for det nationale valgråd (CNE) og præsident for kommissionen for valg- og civilregisteret. Ansvarlig for CNE's aktiviteter, der har undergravet demokratiet i Venezuela, herunder ved at fremme etablering af den ulovlige forfatningsgivende forsamling og manipulering af valgprocessen.

                     25.6.2018

                     15.

                     Freddy Alirio Bernal Rosales

                     Fødselsdato: 16. juni 1962

                     Chef for det nationale kontrolcenter under udvalget for lokal forsyning og produktion (National Control Centre of the Committee for Local Supply and Production (CLAP)) og generalkommissær for SEBIN. Ansvarlig for at undergrave demokratiet gennem manipulering af uddelinger under CLAP-programmet blandt vælgere. Derudover er han som generalkommissær for SEBIN ansvarlig for SEBINs aktiviteter, som omfatter alvorlige krænkelser af menneskerettighederne, f.eks. vilkårlig tilbageholdelse.

                     25.6.2018

                     16.

                     Katherine Nayarith Harrington Padrón

                     Vicestatsadvokat
                     Fødselsdato: 5. december 1971

                     Vicestatsadvokat siden juli 2017. Udnævnt vicestatsadvokat af Venezuelas højesteret frem for af nationalforsamlingen i strid med forfatningen. Ansvarlig for at undergrave demokratiet og retsstaten i Venezuela, herunder ved at indlede politisk motiverede retsforfølgelser og undlade at undersøge beskyldninger om overtrædelser af menneskerettighederne fra Maduroregimets side.

                     25.6.2018

                     17.

                     Socorro Elizabeth Hernández Hernández

                     Fødselsdato: 11. marts 1952

                     Medlem (rektor) af det nationale valgråd (CNE) og medlem af det nationale valgnævn (JNE). Ansvarlig for CNE's aktiviteter, som har undergravet demokratiet i Venezuela, herunder fremme af etableringen af den ulovlige forfatningsgivende forsamling og manipulering af valgprocessen vedrørende en aflyst folkeafstemning om afsættelse af præsidenten i 2016, udsættelse af guvernørvalg i 2016 og flytning af valgsteder med kort varsel før guvernørvalgene i 2017.

                     25.6.2018

                     18.

                     Xavier Antonio Moreno Reyes

                     Generalsekretær for det nationale valgråd

                     Generalsekretær for det nationale valgråd (CNE). Ansvarlig for at godkende CNE's afgørelser, der har undergravet demokratiet i Venezuela, herunder ved at fremme etablering af den ulovlige forfatningsgivende forsamling og manipulering af valgprocessen.

                     25.6.2018«


title: Rådets gennemførelsesforordning (EU) 2018/898 af 25. juni 2018 om gennemførelse af forordning (EU) nr. 401/2013 om restriktive foranstaltninger over for Myanmar/Burma

text:
               25.6.2018

               DA

               Den Europæiske Unions Tidende

               LI 160/1

         RÅDETS GENNEMFØRELSESFORORDNING (EU) 2018/898
   af 25. juni 2018
   om gennemførelse af forordning (EU) nr. 401/2013 om restriktive foranstaltninger over for Myanmar/Burma
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 401/2013 af 2. maj 2013 om restriktive foranstaltninger over for Myanmar/Burma og om ophævelse af forordning (EF) nr. 194/2008 (1), særlig artikel 4i,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 2. maj 2013 vedtog Rådet forordning (EU) nr. 401/2013.

               (2)

               Den 26. februar 2018 vedtog Rådet konklusioner, hvori det fordømmer de fortsatte udbredte, systematiske og grove krænkelser af menneskerettighederne begået af Myanmars/Burmas militær og sikkerhedsstyrker. I konklusionerne blev der opfordret til fremsættelse af forslag til målrettede restriktive foranstaltninger over for højtstående officerer i Myanmars væbnede styrker (Tatmadaw).

               (3)

               Den 26. april 2018 vedtog Rådet forordning (EU) 2018/647 (2), der fastlægger en retlig ramme for målrettede restriktive foranstaltninger over for visse fysiske personer fra Myanmars væbnede styrker (Tatmadaw) og grænsepolitiet, som er ansvarlige for alvorlige overtrædelser af menneskerettighederne og for at hindre levering af humanitær bistand til civile i nød og gennemførelse af uafhængige undersøgelser af de påståede alvorlige menneskerettighedsovertrædelser eller -krænkelser.

               (4)

               I lyset af situationen i Myanmar/Burma og ansvaret for overtrædelser af menneskerettighederne begået af dele af Myanmars væbnede styrker (Tatmadaw) og grænsepolitiet bør der opføres syv personer på listen over de fysiske og juridiske personer, enheder og organer, der er omfattet af restriktive foranstaltninger, i bilag IV til forordning (EU) nr. 401/2013.

               (5)

               Bilag IV til forordning (EU) nr. 401/2013 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag IV til forordning (EU) nr. 401/2013 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Udfærdiget i Luxembourg, den 25. juni 2018.

            På Rådets vegne

         F. MOGHERINI

            Formand

      (1)  EUT L 121 af 3.5.2013, s. 1.

      (2)  Rådets forordning (EU) 2018/647 af 26. april 2018 om ændring af forordning (EU) nr. 401/2013 om restriktive foranstaltninger over for Myanmar/Burma (EUT L 108 af 27.4.2018, s. 1).

      BILAG
      Følgende personer tilføjes på listen over fysiske og juridiske personer, enheder og organer i bilag IV til forordning (EU) nr. 401/2013:

                     »Navn

                     Identificerende oplysninger

                     Begrundelse

                     Dato for opførelse på listen

                     1.

                     Aung Kyaw Zaw

                     Fødselsdato: 20. august 1961
                     Pasnummer: DM000826
                     Udstedelsesdato: 22. november 2011
                     Udløbsdato: 21. november 2021
                     Nationalt identifikationsnr.: BC 17444

                     Generalløjtnant Aung Kyaw Zaw var øverstbefalende for Kontoret for Særlige Operationer nr. 3 i Myanmars væbnede styrker (Tatmadaw) fra august 2015 til udgangen af 2017. Kontoret for Særlige Operationer nr. 3 ledede Regionskommando Vest og i den forbindelse er generalløjtnant Aung Kyaw Zaw ansvarlig for de grusomheder og alvorlige overtrædelser af menneskerettighederne, der blev begået af Regionskommando Vest mod Rohingyafolket i delstaten Rakhine i den pågældende periode. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                     25.6.2018

                     2.

                     Maung Maung Soe

                     Fødselsdato: Marts 1964
                     Nationalt identifikationsnr.: Tatmadaw Kyee 19571

                     Generalmajor Maung Maung Soe var øverstbefalende for Regionskommando Vest i Myanmars væbnede styrker (Tatmadaw) fra oktober 2016 til 10. november 2017 og ledede de militære operationer i delstaten Rakhine. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af Regionskommando Vest mod Rohingyafolket i delstaten Rakhine i den pågældende periode. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                     25.6.2018

                     3.

                     Than Oo

                     Fødselsdato: 12. oktober 1973
                     Nationalt identifikationsnr.: BC 25723

                     Brigadegeneral Than Oo er øverstbefalende for den 99. lette infanteridivision i Myanmars væbnede styrker (Tatmadaw). I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 99. lette infanteridivision mod Rohingyafolket i delstaten Rakhine i andet halvår 2017. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                     25.6.2018

                     4.

                     Aung Aung

                     Nationalt identifikationsnr.: BC 23750

                     Brigadegeneral Aung Aung er øverstbefalende for den 33. lette infanteridivision i Myanmars væbnede styrker (Tatmadaw). I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 33. lette infanteridivision mod Rohingyafolket i delstaten Rakhine i andet halvår 2017. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                     25.6.2018

                     5.

                     Khin Maung Soe

                     Generalmajor Khin Maung Soe er øverstbefalende for den 15. lette infanteridivision i Myanmars væbnede styrker (Tatmadaw), herunder infanteribataljon nr. 564. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 15. lette infanteridivision, navnlig infanteribataljon nr. 564, mod Rohingyafolket i delstaten Rakhine i andet halvår 2017. Dette omfatter ulovlige drab, seksuel vold og systematisk afbrænding af Rohingyahuse og -bygninger.

                     25.6.2018

                     6.

                     Thura San Lwin

                     Fødselsdato: 1957

                     Brigadegeneral Thura San Lwin var øverstbefalende for grænsepolitiet fra oktober 2016 til starten af oktober 2017. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af grænsepolitiet mod Rohingyafolket i delstaten Rakhine i den pågældende periode. Dette omfatter ulovlige drab og systematisk afbrænding af Rohingyahuse og -bygninger.

                     25.6.2018

                     7.

                     Thant Zin Oo

                     Thant Zin Oo er øverstbefalende for den 8. sikkerhedspolitibataljon. I den forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 8. sikkerhedspolitibataljon mod Rohingyafolket i delstaten Rakhine i andet halvår 2017. De alvorlige overtrædelser af menneskerettighederne omfatter ulovlige drab og systematisk afbrænding af Rohingyahuse og -bygninger. Disse overtrædelser blev begået sammen med og som direkte støtte for den 33. lette infanteridivision i Myanmars væbnede styrker (Tatmadaw) under ledelse af brigadegeneral Aung Aung. Thant Zin Oo har således tilknytning til en person, der er opført på listen, brigadegeneral Aung Aung.

                     25.6.2018«


title: Kommissionens gennemførelsesforordning (EU) 2018/963 af 6. juli 2018 om tildeling af ekstra havdage til Spanien i ICES-afsnit 8c og 9a undtagen Cadizbugten

text:
               9.7.2018

               DA

               Den Europæiske Unions Tidende

               L 172/1

         KOMMISSIONENS GENNEMFØRELSESFORORDNING (EU) 2018/963
   af 6. juli 2018
   om tildeling af ekstra havdage til Spanien i ICES-afsnit 8c og 9a undtagen Cadizbugten
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2018/120 af 23. januar 2018 om fastsættelse for 2018 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande og om ændring af forordning (EU) 2017/127 (1), særlig punkt 8 i bilag IIB, og
   ud fra følgende betragtninger:

               (1)

               I tabel I i bilag IIB til forordning (EU) 2018/120 fastsættes det maksimale antal dage, som EU-fartøjer med en længde overalt på mindst 10 meter, der medfører eller anvender trawl, snurrevod eller lignende redskaber med en maskestørrelse på mindst 32 mm, garn med en maskestørrelse på mindst 60 mm eller langliner til bundfiskeri, må være til stede i ICES-afsnit 8c og 9a, undtagen Cadizbugten, i perioden fra den 1. februar 2018 til den 31. januar 2019.

               (2)

               Det fremgår af punkt 8.5 i bilag IIB til forordning (EU) 2018/120, at Kommissionen med udgangspunkt i foranstaltninger til endeligt ophør med fiskeri, der blev gennemført fra den 1. februar 2017 til den 31. januar 2018, kan tildele en medlemsstat et antal ekstra havdage, som den kan benytte til at give fartøjer, der fører dens flag, og som medfører et reguleret redskab, tilladelse til at være til stede i området.

               (3)

               I henhold til det første punktum i punkt 8.1 i bilag IIB til forordning (EU) 2018/120 fremsendte Spanien den 26. marts 2018 en anmodning om ekstra havdage på grundlag af endeligt ophør med fiskerivirksomhed. Spanien bekræftede, at ni fartøjer ophørte med fiskerivirksomhed i perioden fra den 1. februar 2017 til den 31. januar 2018.

               (4)

               På basis af de oplysninger, der er forelagt Kommissionen, og beregningsmetoden i punkt 8.2 i bilag IIB til forordning (EU) 2018/120 bør Spanien for perioden fra den 1. februar 2018 til den 31. januar 2019 tildeles tre ekstra havdage for de fartøjer, der er omhandlet i punkt 1 i nævnte bilag.

               (5)

               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

         VEDTAGET DENNE FORORDNING:
   Artikel 1
   Det maksimale antal havdage, som Spanien kan tillade et fartøj, der fører spansk flag, og som medfører eller anvender regulerede redskaber og ikke er underlagt særlige betingelser i perioden fra den 1. februar 2018 til den 31. januar 2019, jf. tabel I i bilag IIB til forordning (EU) 2018/120, at være til stede i ICES-afsnit 8c og 9a, undtagen Cadizbugten, forhøjes til 129 dage om året.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. juli 2018.

            På Kommissionens vegne

         Jean-Claude JUNCKER

            Formand

      (1)  EUT L 27 af 31.1.2018, s. 27.